text: [{"text_idx": "#000002", "text": "Sa solia na ivakaro na ivukevuke ni PM vei ira na lewenivanua ena Tokalau ni vanua ko Kharkiv,Luhansk kei Donetsk me ra tu vakarau ena tuvaivalu sa bai cakava tiko oqo o Rusia. Kuria ko Iryna Vereshhuk ka kaya , ni se gauna dodonu qo mera dro rawa ni bera na veika kece , ena qai sotavi ira na mate vakaloloma."}, {"text_idx": "#000003", "text": "Sa biuta talega na vakatatabu [sanctions] na matanitu ko Amerika kina vei-baqe ni Rusia wili kina na luvei Putin ulumatua ka yalewa. Vakaraitaka talega na Peresitedi kei Amerika \u2013 Joe Biden , ni na vaqaqacotaka tale na vakatatabu vei Putin."}, {"text_idx": "#000004", "text": "Era na bose siga rua tiko nai vakalesilesi ni Nato , ka ulutaga tikoga ni veitalanoa na veika vakarerevaki ka vakadomobula era cakava tiko na sotia ni Rusia kivei ira na lewe ni vanua ko Ukraine."}, {"text_idx": "#000007", "text": "Era mate e sivia ni 2,000 na lewenivanua e Turkey kei Syria ena uneune kaukauwa."}]